BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'AAJ 9739. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1045)
  + [Valencià](/va/acuerdo/1045)






Selector de idioma

Leer

* [Español](/es/acuerdo/1045)
* [Valencià](/va/acuerdo/1045)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'FNS 9871.[Butlletí Oficial Universitat d'Alacant](/ca/Publicacion)
=======================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'TRQ 9024.

Data d'aprovació
:   27/01/2009

Data de publicació
:   29/01/2009

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1045.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1045)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1045)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'PYU 5167.&url=https://www.boua.ua.es/va/acuerdo/1045)

**Títol:** BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'JVB 4773.

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dimarts, 27 de gener de 2009

BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'XQA 1349.  
    
    
 El Vicerectorat de Relacions Internacionals i Cooperació publica aquestes bases que regulen el Programa Propi per al Foment de les Relacions Internacionals de la Universitat d’Alacant(PPI)per a l'any 2009.   
    
 1. Objectiu i quantia  
    
 El seu objectiu és donar suport a la mobilitat internacional del col·lectiu universitari i afavorir les relacions de la Universitat d'Alacant (UA) amb altres centres vinculats a la docència, a la investigació i, en general, a activitats relacionades amb l'àmbit acadèmic.  
    
 La quantia establida per a aquest programa durant l'any 2009 és de 140.000 euros, procedents dels pressupostos de la Universitat d'Alacant.   
    
 2. Sol·licitants   
    
 Podran sol·licitar aquestes ajudes, que tenen caràcter nominatiu d'acord amb la Llei 38/2003:   
    
 2.1. Activitat 3.1: el personal docent i investigador a temps complet de la UA i el personal investigador en formació d’acord amb el Reial Decret 63/2006, segons la llista del Vicerectorat d'Investigació curs 2008/2009.  
    
 2.2. Activitat 3.2: el personal docent i investigador a temps complet de la UA.  
    
 2.3. Activitat 3.3: Els degans o directors i vicedegans o sotsdirectors de Relacions Internacionals, en representació dels centres respectius.   
    
 Les persones sol·licitants hauran de reunir aquests requisits tant en el moment de la sol·licitud com durant la realització de l'activitat.  
    
 3. Activitats   
    
 Podran ser objecte d'ajudes les activitats següents dutes a terme  entre l’1 de gener i el 31 de desembre del 2009:   
  
3.1. Presentació de ponències i comunicacions en congressos de caràcter internacional fora del territori nacional.   3.2. Estades entre 2 i 4 setmanes (seminaris, conferències i consultes de fons bibliogràfics) en centres estrangers vinculats a l'educació superior o la investigació. Incompatibilitats: haver rebut ajudes d'altres vicerectorats destinades a les mateixes finalitats. Se n’exclouen les estades en universitats que tenen establits acords d'intercanvi docent (teaching staff) dins del programa LLP-Erasmus amb la UA, o que tinguen acords i convenis en el marc d'un postgrau.   3.3. Accions de mobilitat dirigides a establir acords acadèmics amb caràcter internacional i a implantar l'Espai Europeu d'Educació Superior.  
    
 4. Presentació de sol·licituds  
   
 Només s'admetrà una sol·licitud anual per persona.  
            
 El termini de presentació de sol·licituds serà aquest:  
 4.1. Per a l'activitat 3.1 s'obriran tres terminis de sol·licitud:  
           - del 2 al 21 de febrer de 2009  
            - de l’1 al 20 de juny de 2009  
            - de l’1 al 20 d'octubre de 2009  
 4.2. Per a l'activitat 3.2: del 2 al 21 de febrer de 2009  
 4.3. Per a l'activitat 3.3: del 2 al 21 de febrer de 2009  
    
 Aquestes sol·licituds es formalitzaran únicament i exclusivament a través del formulari publicat en http://www.ua.es/va/presentacion/vicerrectorado/vr.ric/sec\_movilidad/PPI/GUQ0541.htm  
    
 Un vegada imprès el formulari, les sol·licituds, juntament amb la documentació acreditativa, es dirigiran a la vicerectora de Relacions Internacionals i Cooperació de la Universitat d'Alacant a través del Registre General de la UA o per qualsevol altre procediment establit en la Llei 30/92, de 26 de desembre, de règim jurídic d'administracions públiques i del procediment administratiu comú, dins del termini indicat.  
    
 5. Contingut de les sol·licituds   
    
 Les sol·licituds que es presenten en aquesta convocatòria hauran de contenir la documentació següent:   
    
 5.1. Imprès de sol·licitud generat en http://cv1.cpd.ua.es/cuestionario/pub/preg.asp?idioma=va&cuestionario=597, que s’haurà d'enviar tant en línia compel Registre. No s'admetrà en cap cas més d'una sol·licitud.   
    
 5.2. Projecte explicatiu de l'activitat que es pretén dur a terme, el qual, indefectiblement, ha de contenir:   
    
 a)     Pla de treball, incloent-hi la planificació temporal i les dates de realització de l'activitat. Qualsevol modificació sobre la data prevista caldrà comunicar-la amb caràcter urgent enviant un correu electrònic a l'adreça   
[b.aflisvuoqhdmy@mu.sc](mailto:a.oxxdjjhnmgtbl@yj.rx),  
 en el qual s’indique la nova data de realització de l'activitat. Aquestes noves dates comportaran l'actualització de l’import assignat, que no podrà, en cap cas, ser superior a la quantitat assignada inicialment.   
 b)     Declaració de la persona interessada en la qual indique que no ha obtingut ajudes d'altres vicerectorats destinades a les mateixes finalitats per a la mateixa activitat.  
 c)     Document d'acceptació de la ponència o comunicació en el cas de l'activitat 3.1.  
 d)     En el cas del personal investigador en formació, certificació acreditativa de la nota obtinguda en els estudis de llicenciatura.  
 e)     Aval del departament, centre o organisme al que pertany la persona sol·licitant per a les accions compreses en l'activitat 3.2. Caldrà acreditar sempre que, durant la seua absència, les tasques ocupades per la persona sol·licitant seran cobertes sense cost addicional per a la UA.   
 f)       Carta d'invitació de la institució d'acollida en el cas de l’activitat 3.2. Si es tracta d'una consulta de fons bibliogràfics i no és possible aconseguir una carta d'invitació del centre, serà necessària una declaració jurada que indique aquesta circumstància.  
 g)     Currículum en format breu, dels últims cinc anys, per a l'activitat 3.2. Es recomana que es comence sempre per l'any més recent.  
 h)     Per a totes les activitats, declaració detallada (activitat, quantia i data) de la persona sol·licitant de les ajudes rebudes en les convocatòries del vicerectorat competent per a les Relacions Internacionals i la Cooperació Internacional des de l'any 2006.  
    
 6. Principis de selecció i exclusió de les activitats  
    
 Seran excloses d'aquesta convocatòria:  
    
 a.      Les peticions fetes per persones que no reuneixen els requisits establits en els punts 2 i 3 d'aquesta convocatòria.  
 b.      Les peticions presentades fora del termini establit.  
 c.      Les peticions que no aporten la documentació exigida.   
 d.      Les peticions que hagen sigut afavorides amb ajudes d'altres vicerectorats destinades a les mateixes finalitats.  
    
 7. Criteris d'avaluació d'adjudicació d'ajudes   
    
 7.1. La distribució dels fons previstos es farà atenent al següent criteri per a les distintes activitats previstes en la base 3:    
    
 Ponències i comunicacions (3.1):        fins al 60 %  
 Estades (3.2):                                fins al 20 %  
 Accions dels centres (3.3):               fins al 20 %  
    
 En cas que les ajudes concedides per a qualsevol de les activitats no esgoten la totalitat del finançament establit, es redistribuirà la quantitat sobrant entre les altres activitats, segons el criteri de la Comissió.   
    
 7.2. No es finançarà més d'una acció per persona sol·licitant i any.      
    
 7.3. Per a la concessió d'ajudes a les activitats 3.1 i 3.2 s'aplicaran aquests criteris:  
    
 No haver rebut abans ajuda en aquesta convocatòria 3 punts  
 Haver rebut ajuda en la convocatòria 2006               2 punts  
 Haver rebut ajuda en la convocatòria 2007                1 punts  
 Haver rebut ajuda en la convocatòria 2008                0 punts  
    
 7.4. Per a les ajudes 3.1, la Comissió fixarà un percentatge d'ajudes destinades al personal investigador en formació, depenent del nombre de sol·licituds. Si escau, a més del criteri anterior, es valorarà la nota mitjana obtinguda en els estudis de llicenciatura.   
      
 7.5. Per a les ajudes als centres, es valorarà la idoneïtat i l'interès de les activitats proposades. La distribució dels fons tindrà en compte les dimensions de cada centre, segons el nombre d'estudiants de grau a temps complet.       
            
 7.6. El càlcul per a establir les borses d'ajuda es farà segons aquests criteris:  
    
 a) S'estableixen els següents mòduls per desplaçament:  
    
 - Europa 1 i Magrib: 300 €  
 - Europa 2: 400 €  
 - Resta del Món: 800 €  
 Europa 1: països no inclosos en Europa 2.  
 Europa 2: Finlàndia, Noruega, Suècia, Islàndia, països de l'Est d'Europa.  
 Magrib: Marroc, Tunísia i Algèria.  
    
 b) La dotació restant, en cas que n’hi haja i depenent del nombre de sol·licituds seleccionades, es repartirà segons els criteris que establisca la Comissió d'Avaluació.   
    
 8. COMISSIÓ D'AVALUACIÓ  
    
 L'estudi i la selecció de les sol·licituds presentades correspon a la Comissió d'Avaluació, que podrà requerir de les persones sol·licitants totes les dades i acreditacions que considere necessàries per a fer-ne la valoració.   
    
 La Comissió d'Avaluació estarà presidida pel rector de la Universitat d'Alacant, que podrà delegar en la vicerectora de Relaciones Internacionals i Cooperació. La componen: el vicerector d'Investigació o la persona en qui delegue, el vicerector d'Estudis o la persona en qui delegue, la directora del Secretariat de Programes Internacionals i Mobilitat, la subdirectora de Mobilitat Internacional i la gestora en cap de Mobilitat de PDI, que actuarà com a secretària.  
    
 9. LLIURAMENT DE FONS  
    
 Les ajudes assignades es faran efectives a les persones beneficiàries mitjançant un primer ingrés del 50 % de la quantitat assignada. Si després d'aquest primer ingrés, la persona beneficiària renuncia a l'ajuda, haurà de retornar la quantitat percebuda en el termini màxim de 15 dies des de la data de presentació de la seua renúncia a través del Registre.  
    
 L'import restant s'ingressarà quan haja acabat l'activitat, una vegada presentada tota la documentació que en justifique la realització. Es percebrà exclusivament la part justificada de la quantitat assignada.  
    
 10. FINALITZACIÓ DEL PROJECTE I PRESENTACIÓ D'INFORMES  
    
 En el termini màxim d'un mes després d’haver finalitzat l’activitat, la persona responsable de l'acció haurà d'aportar la documentació següent en el Secretariat de Programes Internacionals i Mobilitat:  
              I.      Memòria de l'activitat, acompanyada de la documentació que n’acredite la realització (en el cas de l'activitat 3.1, fotocòpia compulsada del certificat de participació i, en el cas de l'activitat 3.2, document oficial original de confirmació de les dates de l'estada, firmat i segellat).  
            II.      Memòria econòmica del projecte. Justificants de viatge (bitllets i targetes d’embarcament), transport o allotjament. Si part del desplaçament es fa en vehicle propi, la persona beneficiària haurà d'aportar-ne un informe i justificar-lo mitjançant la presentació de tiquets de gasolina i, si escau, peatges d'autopista. Quant a l'allotjament, la factura d'hotel haurà d'incloure: el nom del professor, la data d'entrada, la data d'eixida, el nombre de nits, el preu per nit i el preu total de l'allotjament. Si durant l'estada resideix en una casa particular, caldrà aportar el rebut en el qual conste: el nom, els cognoms i el número del document d'identitat o passaport tant de la persona arrendadora com de la persona arrendatària (serà imprescindible adjuntar fotocòpies d'aquests documents), l’adreça de l'habitatge, les dates d'estada, el preu de l'allotjament i la firma de les dues persones. Tots els documents han de ser originals i les quantitats no justificades hauran de ser reintegrades a la Universitat d'Alacant.  
         III.      En el cas d'ajudes sol·licitades per a la signatura i el seguiment de convenis, caldrà presentar el conveni de referència.  
    
 11. ACCEPTACIÓ I SEGUIMENT  
    
 La participació en aquesta convocatòria implica l'acceptació de les bases, de manera que les persones beneficiàries de les ajudes quedaran obligades a complir-les estrictament. En cas contrari, d'acord amb la Llei 38/2003, de subvencions, es podrà exigir la devolució total o parcial de l'ajuda.  
    
 En els casos que estime convenient, la Comissió Avaluadora podrà demanar la presentació de la informació complementària que considere oportuna o delegar en una persona o en més d’una les accions necessàries per a fer el seguiment de les ajudes concedides. De les accions que es deriven d'aquest seguiment es mantindran informades les persones responsables dels projectes corresponents.   
    
 12. RESOLUCIÓ I PROCEDIMENT  
    
 a)     La Comissió d'Avaluació resoldrà sobre la concessió o denegació de cadascuna de les sol·licituds presentades en el termini màxim de tres mesos a partir de la finalització del termini de presentació de sol·licituds.  
 b)     La Resolució es publicarà en la pàgina web del Secretariat de Programes Internacionals i Mobilitat:   
http://www.ua.es/va/presentacion/vicerrectorado/vr.ric/sec\_movilidad/  
 c)     Una vegada transcorregut el termini màxim per a resoldre, sense que s'haja produït resolució expressa, les persones interessades consideraran desestimades les seues sol·licituds per silenci administratiu.  
    
    
    
    
 Vicerectora de Relacions Internacionals i Cooperació  
 Begoña San Miguel Del Hoyo  
    
    
 Alacant, 27 de gener de 2009





[Carretera Sant Vicent del Raspeig s/n  
03274 Sant Vicent del Raspeig - Alacant  
 Tel. 19 092 7280 - Fax 93 241 8617](https://www.google.es/maps/@60.364589,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12521&trk=tyah&trkInfo=tarId%8F8240149312725%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)